aukštis x plotis – 14,1x11,4 cm black-and-white photography positive
aukštis x plotis – 14,1x11,4 cm nespalvotoji fotografija pozityvas
Avromas Suckeveris (1913-2011) ir Šmerkė Kačerginskis (1908-1954) – literatų ir menininkų sąjungos valdybos nariai ir aktyvūs dalyviai, prieškario Jung Vilne grupės nariai. Su kitais geto inteligentais (nuo 20 iki 40 žmonių) rūšiavo žydų raštijos palikimą, buvusiame JIVO pastate, priklausiusiame reichsleiterio Alfredo Rozenbergo operatyviniam štabui. Gete juos vadino di papirene brigade (popierinė brigada). A. Suckeveris net ir kalėdamas gete nenustojo rašęs eilėraščių. 1943–1944 m. jis bei Š. Kačerginskis su partizanų grupe pabėgę iš geto partizanavo Naručio apylinkėse. 1944 m. A. Suckeveris tarpininkaujant J. Paleckiui buvo nuskraidintas į Maskvą, kur dalyvavo Antifašistinio žydų komiteto veikloje. Š. Kačerginskis su partizanų būriu dalyvavo išlaisvinant Vilnių. Nuo 1944 m. liepos Š. Kačerginskis stengėsi išsaugoti bunkeryje geto metais paslėptas žydų kultūros paveldo vertybes. Tam, kartu su A. Suckeveriu, įkūrė žydų muziejų, sovietų valdžios uždarytą 1949 m. Nusivylęs sovietų vykdoma politika žydų atžvilgiu 1946 m. Š. Kačerginskis išvyko į Lenkiją, vėliau į Paryžių, Buenos Aires. A. Suckeveris 1947-aisiais repatrijavo į Izraelį.
A. Suckeverio ir Š. Kačerginskio portretas